|  |  |
| --- | --- |
|  | **Mit kell tudni a kábítószerekről?** **Kábítószer:** Kábítószernek nevezzük azokat az anyagokat, amelyek a szervezetbe kerülve kellemes érzést, eufóriát, színes álmokat, csapongó gondolatokat, érzékcsalódásokat idéznek elő. Más megfogalmazásban a kábítószer olyan természetesen vagy mesterségesen előállított szer, amely az ember idegrendszerének vagy érzékszervének egy vagy több funkcióját megváltoztatja.**Drog:** Hivatalosan a gyógyszerészetben használt fogalom, szárított növényi részeket jelent. Az angol drug szóból ered, melyet a heroin és marihuána gyűjtőneveként alkalmaztak.**Kábítószer-fogyasztásra utaló jelek:****Kábítószer fogyasztásra utaló vészjelek:** A kábítószerek fogyasztását jellegzetes tünetek kísérik, melyeket időben felismerve megmenthetjük gyermekeinket, tanítványainkat, barátainkat, ismerőseinket!**Gyanút keltő használati tárgyak:**- alufólia darabkák (ebbe csomagolják a kábítószert), - színes tabletták, - cukordarabkák, - injekciós felszerelés, - kis üvegcsék, gyógyszeres dobozok, - szokatlan tárgyak (pl.: levélmérleg, konzervdobozok),- megégetett kanál, öngyújtó, vatta, - szokatlan, émelyítő szag a lakásban, - kifacsart citromhéjak, citromleves flakonok,- kockacukor (hatásnövelés). - Továbbá üres vagy kitöltött orvosi vények (hamisítás), - napszemüveg feleslegesnek, értelmetlennek tűnő használata (eltakarja a szűk pupillát).**Pszichés tünetek:**- feldobottság,- színes álmok érzése, - hallucinációk, látomások, - idegesség, ingerlékenység, - szorongás, depresszió, pesszimista hangulat, - levertség, kedvetlenség, közöny.- Előfordulhat még: ok nélküli örömkitörések, túlérzékenység, személyiség- és tudatzavar, figyelem és koncentrációs képesség zavara, feledékenység, indokolatlan fáradtság, gyors kimerülés, teljesítőképesség ingadozása, álmatlanság, alvászavarok, rémálmok, koordinációs képességzavarok, térbeli és időbeli tájékozódás elvesztése, túl sok, gyakran összefüggéstelen beszéd, ítélőképesség elvesztése, indokolatlan félelemérzés, pánikérzés.**Testi tünetek:**- beesett, hamuszürke arc, - bőr elszíneződése, - mély szemgödör, - ismeretlen eredetű tűszúrások, - véraláfutások, - szűkebb vagy tágabb pupillák mint általában, - szájszárazság, - orrfolyás,- étvágytalanság, erős fogyás, - hirtelen megnő az édes italok fogyasztása iránti igény, - túlzott érzékenység külső ingerekre (fény, zaj, fájdalom, stb.)**Magatartásbeli változások:**- kimaradozás, iskolakerülés, munkakerülés, - a tanulmányi eredmény hirtelen romlása, - családon belüli kapcsolat megromlása, - zárkózottság, új barátok titkolása, - elmagányosodás, beilleszkedési zavarok, - túlzott költekezés, kölcsönkérés, pénz és egyéb értékek eltűnése a közös lakásból, - korábbi, megszokott életmód megváltoztatása, - saját maga és ruházata elhanyagolása,- Továbbá cél nélküli “szabadságra” törekvés, illatszerek túlzott használata (elnyomja a drogok szagát), kiégettség, üresség érzése.**Az illegális kábítószerek fajtái, felismerése és hatásai:**- Cannabis termékek: marihuána, hasis, hasisolaj- Izgatószerek, stimulánsok: cocain, crach, amphetaminok- Bódítószerek: opium, morfium, heroin, metadon- Hallucinogének: LSD, meskalin**Cannabis termékek:**Indiai kenderből állítják elő. Psychotrop hatást kifejtő alkotórésze Teatrahydrocannabicol (THC). A marihuána: belépő a kemény drogok világába!- Marihuána: indiai kender összemorzsolt és szárított levele, a növény felső virágrészeinek szárított és darabolt része – ez a fű.- Hasis: az indiai kender ágvégeiből, gyökereiből kinyert gyanta, amit különféle anyagokkal kevernek, préselnek lapocskák formájára – ezek fekete, vagy barna csokoládéra emlékeztető rögök. THCtartalom 20-30%)- Hasis olaj: cannabis kivonat, sűrű, zöldes fekete nyúlós anyag. THC tartalom 70%.**Cannabis termékek hatásai** – rövidtávú hatás: hangulatváltozások, izgatottság, eufória, tér és időbeli keveredés, látászavar, hallucinációk, fokozott barátkozási készség. Hosszútávú hatások: pszichikai függés kialakulása, hangulatzavar, akár a tartós depresszióig terjedően, hallucináció – pánikhangulat, koncentrációs zavarok, szív és vérkeringési zavarok, fiataloknál növekedési zavarok.**Cannabis tartalmú anyagok felismerése** – jelek marihuána esetében: égetett levelek erős szaga. Magok a zsebekben, cigarettapapír, zöld dohány. Hasis: speciális pipa, ételbe keverve csokoládéra emlékeztető tabletták. Hasis olaj: – cigarettára cseppentve szívással vagy inhalálva használják – üvegek sötét folyadékkal, cseppentő, cigarettapapír.**Központi idegrendszert élénkítő szerek – stimulánsok:**A stimulánsoknak lehet természetes alapanyaguk (Kokain), lehetnek félszintetikus (Crack), vagy szintetikus alapanyagúak (Speed, Extasy).- Kokain: a koka cserje leveléből előállított természetes eredetű kábítószer, mely kristályos fehér por formájában jelenik meg.- Crack: a kokain és a szódabikarbóna keveréke, félszintetikus anyag, megjelenésében fehér vagy barna színű, kis kövekhez hasonló darabokból áll.- Amphetaminok és rokon anyagok, szintetikus készítmények, amelyeket jelenleg illegális laboratóriumokban állítanak elő. Általában különböző színű por és tabletta formájában jelenik meg.**Élénkítő szerek hatásai** (kokain, amphetaminok) – rövidtávú hatás: fáradtság csökkenés, eufória, szellemi és testi kapacitás növekedése. Hosszútávú hatás: pszichikai függés kialakulása, nyugtalanság, félelem majd passzivitás, cselekvési kényszer, testsúly csökkenés (erős izzadás, folyadék veszteség), látászavarok, szív és vérkeringési zavarok, infarktus veszély!A központi idegrendszert élénkítő szerek felismerése: a kokain: hófehér anyag, szippantással, injekcióval, inhalálva veszik be. Jelek: tűk, fecskendők, vattadarabok, fehér por. Crack: dohányozva speciálisan pipában, inhalálva használják. Vizipipa, cigaretta, apró kövek a zsebekben. Amphetaminok és rokonanyagok (Speed, Extasy,): fecskendők, tűk, színtelen oldat üvegben, tabletták, fehér por.**Bódító szerek, ópiátok:**Az opiát származékok, mint azt a nevük is mutatja a mák gubójából és a növény szárából nyert ópiumból készülnek. A nyers ópium számtalan összetevőből áll, ezek közül csak néhány használatos drogként.- Ópium: egy ázsiai mákfajta gubójának tejszerű nedvéből nyerik, de más égövön termelt mákból is előállíthatják. Levegőn való szárításánál a nedv elszíneződik, ezt aromatizálják, erjesztik, a végtermék a dohányzásra is alkalmas.- Morfium: fehér kristályos por, melyet az ópiumból nyernek desztillációs eljárással.- Heroin: szintetikus ópiát, illetve morfium származék, amit jelenleg illegális laborokban állítanak elő. Így hatóanyagtartalma mindig bizonytalan.**Bódító szerek, ópiátok hatásai** – rövidtávú hatás: kezdetben hányinger, fejfájás, amit felvált egy eufória, később az eufória kábultságba, passzivitásba megy át. Hosszútávú hatás: súlyos testi és lelki függőség, hangulatzavarok a teljes apátiáig. A gondolkodás, a figyelem, a koncentrációs képesség csökkenése, belső szervi zavarok (máj, tüdő, vérkeringésben), testsúly csökkenés a súlyos testi leromlásig, ellenálló képesség csökkenése, impotencia. Túladagolás esetén légzésbénulás és halál!**Bódító szerek, ópiátok felismerése:** az ópium ópiumpipában, italként, ételen, por, injekció formájában vehető be. A kellékek: tűk, fecskendők, kis barna vattadarabok, edények, dugaszok, kupakok, kanalak, vegyszerek. A Morfium injekciózva kerül beadásra, tűk, fecskendők, kanalak, kupakok, edények, vegyszerek utalhatnak a használatra. A Heroint injekciózva, inhalálva, szippantással használják. Jelek: fehér vagy bézs színű tabletták.**Hallucinogének:**A hallucinogének is lehetnek szintetikus anyagúak (LSD), de készülhetnek növényi alapanyagból esetleg gombából is.- LSD – a legismertebb szintetikus úton előállított hallucinogén drog az LSD (lizergsav dietil mid.)- Természetes anyagokból készült hallucinogének:   - Pszilocibin   - Muszkalin   - Maszlag   - PeyotlEzek az anyagok gombákban és kaktuszfélékben találhatóak.**Hallucinogének hatásai** – rövidtávú hatás : kezdetben hányinger, szédülés, hidegrázás, tág pupillák, ezt követően pszichikai és érzékszervi zavarok jelentkeznek, tér és időzavar, torzulnak a távolságok, a hangok látvánnyá, a színek hangokká alakulnak, ez akár öt- nyolc órán keresztül is tarthat, amelyet egy erős kimerülés és fáradtság követ. Hosszútávú hatás: a hallucinációk fokozódnak, rémlátomások keletkeznek (“bad-trip” – rossz utazás), a tér és időzavarok fokozódnak, kényszerképzetek jelentkeznek, saját cselekedeteik feletti kontroll kiesik, ezek vezethetnek balesetekhez, auto- és heteroagresszióhoz, öngyilkossághoz. Megjegyzés: akár egyszeri használata a hallucinogéneknek vezethet elmebetegséghez, akár megfordíthatatlanságig is.**Hallucinogének felismerése:** az LSD (Acid, Trip, Bélyeg) hordozókon keresztül vehető be, amely lehet papír, cukorka, vászon, tabletta. Árulkodó jel az oldatban áztatott vékony papír, apró granulátum, kockacukor, kis tubus folyadék, erős izzadság. A Meszkalin cigaretta és injekció formában használható, gyanús jel a fehér kristályos por, a dohány, az oldószer, tűk, fecskendő. |